DEĊIŻJONI TAL-KUMMISSJONI
tat-2 ta’ Mejju 2007
li teħles lir-Renju Unit minn ċerti obbligi għall-bejgħ ta’ żrieragħ tal-ħxejjex skond id-Direttiva 2002/55/KE
(notifikata taħt id-dokument numru C(2007) 1836)
(It-test bl-Ingliż biss huwa awtentiku)
(2007/321/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2002/55/KE tat-13 ta’ Ġunju 2002 dwar il-marketing ta’ żrieragħ tal-ħxejjex (1), u b’mod partikolari l-Artikolu 49 tagħha,
Wara li kkunsidrat it-talba magħmula mir-Renju Unit,
Billi:
(1)
Skond id-Direttiva 2002/55/KE il-Kummissjoni tista’, suġġett għal ċerti kundizzjonijiet, teħles Stat Membru mill-obbligi għall-bejgħ ta’ żrieragħ tal-ħxejjex stabbiliti f’dik id-Direttiva.
(2)
Ir-Renju Unit applika biex jinħeles mill-obbligi tiegħu rigward ċerti speċijiet u sottospeċi partikolari.
(3)
Billi ż-żrieragħ ta’ dawk l-ispeċijiet u ta’ dik is-sottospeċi normalment mhumiex riprodotti fir-Renju Unit u r-riproduzzjoni normali tikkonċerna b’mod esklussiv materjal ta’ propagazzjoni u tħawwil barra ż-żrieragħ, ir-Renju Unit għandu jinħeles minn ċerti obbligi skond id-Direttiva 2002/55/KE rigward l-ispeċijiet u s-sottospeċi msemmija.
(4)
Il-miżuri provduti f’din id-Deċiżjoni huma skond l-opinjoni tal-Kumitat Permanenti dwar iż-Żrieragħ u l-Materjal ta’ Propagazzjoni għall-Agrikoltura, l-Ortikoltura u l-Forestrija,
ADOTTAT DIN ID-DEĊIŻJONI
Artikolu 1
Ir-Renju Unit huwa meħlus mill-obbligu li japplika d-Direttiva 2002/55/KE, bl-eċċezzjoni ta’ l-Artikoli 2 sa 20, 34(1) u 39, għall-ispeċijiet jew sottospeċijiet li ġejjin.
Allium cepa L.
-
Il-Grupp Aggregatum
Allium ascalonicum (shallot)
Allium fistulosum L.
Il-basal ta’ l-għenieqed Ġappuniż jew il-basla ta’ Wales
Allium sativum L.
It-tewm
Allium schoenoprasum L.
Il-kurrat salvaġġ
Rheum rhabarbarum L.
Ir-rabarbru
Artikolu 2
Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
Magħmul fi Brussell, 2 ta’ Mejju 2007.